**Αναλυτικό Τιμολόγιο**

**Άρθρο Ν1** Εκσκαφές πυθμένα θαλάσσης σε εδάφη Κατηγορίας B με Μεταφορά, Στοιβασία & Αποθήκευση των προϊόντων Εκσκαφής και συντήρηση λειτουργικών βαθών.

Κωδικός Αναθεώρησης ΛΙΜ 1210

Εκσκαφή πυθμένα θαλάσσης αποτελούμενου από υλικά που δύνανται να αποληφθούν με βυθοκόρο (δράγα) που διαθέτει κοπτική κεφαλή, ή κάδο εκσκαφής, με ή χωρίς προηγούμενη διατάραξη με τον ίδιο κάδο εκσκαφής, όπως προσαμμώσεις, φερτά υλικά, κοκκώδη εδάφη μετρίως συμπυκνωμένα έως πολύ πυκνά (άμμοι, χάλικες, αμμοχάλικα αμμοϊλύες), συνεκτικά εδάφη μετρίας συνοχής έως στιφρά (άργιλοι, αργιλοιλύες) μεικτά ως άνω συνεκτικά εδάφη σε πρόσμειξη με κοκκώδη σε κυμαινόμενο ποσοστό, πολύ ασθενείς έως ασθενείς βράχοι (όπως μάργες μετρίας διαγένεσης, κ.λ.π.) καθώς και αρκετά χαλαροποιημένοι, θρυμματισμένοι ως και έντονα εξαλλοιωμένοι βραχώδεις σχηματισμοί, σε οποιοδήποτε βάθος θαλάσσης, για την εκβάθυνση λιμενολεκανών, ή την διάνοιξη διαύλων, ή την κατασκευή αυλάκων θεμελιώσεως λιμενικών έργων, ή γενικότερα για βυθοκορήσεις ή εξυγίανση του πυθμένα, σύμφωνα με την μελέτη και την ΕΤΕΠ 09-02-01-00 ‘’Υποθαλάσσιες εκσκαφές χωρίς χρήση εκρηκτικών υλών’’.

Στην **τιμή μονάδας περιλαμβάνεται** η ως άνω εκσκαφή **είτε με Πλωτά είτε με Χερσαία μέσα**, η αποκόμιση όλων των προϊόντων της εκασκαφής, η απόθεση τους στον προβλεπόμενο από την Μελέτη χώρο καθώς και οι σταλίες των χερσαίων και πλωτών μέσων για την εκσκαφή και την μεταφορά των προϊόντων εκσκαφής.

Στην **τιμή μονάδας περιλαμβάνεται** η διατήρηση των βαθών του πυθμένα στην περιοχή της εκβάθυνσης, που θα επιτευχθούν σύμφωνα με την Μελέτη του έργου (-1.80μ από την μέση στάθμη της θάλασσας σε όλη την έκταση του πυθμένα και στην είσοδο του Λιμένα) για όλο το διάστημα της υποχρεωτικής συντήρησης του έργου, ήτοι 15 μήνες από την έκδοση Βεβαίωσης Περάτωσης των εργασιών και έγκρισης της Τελικής Επιμέτρησης του Έργου και μέχρι την οριστική Παραλαβή του έργου.

Στην **τιμή μονάδας ακόμα περιλαμβάνονται** :

1. Η Χερσαία μεταφορά των ως άνω προϊόντων εκσκαφής και αυτών που τυχόν θα προκύπτουν κατά την διάρκεια της συντήρησης – διατήρησης των βαθών του πυθμένα μέχρι την Οριστική Παραλαβή του έργου, με χερσαία μέσα (φορτωτής, αυτοκίνητα κ.λπ.) σε περιφραγμένο και ασφαλή χώρο ιδιοκτησίας του Αναδόχου ή σε χώρο που του έχει παραχωρηθεί από ιδιώτη για όλη την διάρκεια απόθεσης των προϊόντων στον χώρο αυτό.

2. Η κατάλληλη στοιβασία των υλικών της παρ. 1 ώστε να είναι εύκολη ανά πάσα στιγμή η επιμέτρησή τους.

3. Η χρονική παραμονή των υλικών (της παρ. 1) στον χώρο που αναφέρεται στην παρ. 1 για **τουλάχιστο 15 μήνες** **από την έκδοση Βεβαίωσης Περάτωσης των εργασιών και έγκρισης της Τελικής Επιμέτρησης του Έργου**, εκτός αν η Προϊσταμένη Αρχή του έργου εγκρίνει την μεταφορά τους σε άλλο χώρο με δαπάνες που δεν περιλαμβάνονται στην τιμή μονάδας.

4. Η φύλαξη του χώρου εναπόθεσης των προϊόντων εκσκαφής της παρ. 1 για όλο το αναφερόμενο στην παρ. 3 χρονικό διάστημα.

5. Οι σταλίες των χερσαίων μέσων και οι χρόνοι αναμονής για την φορτοεκφόρτωση.

Σε καμία περίπτωση δεν εφαρμόζεται συντελεστής επιπλήσματος ή οποιαδήποτε άλλη προσαύξηση και ο υπολογισμός γίνεται με βάση τα επιμετρούμενα m3 κάθε εργασίας, όπως καθορίζεται στο αντίστοιχο άρθρο.

Περιλαμβάνεται επίσης η δαπάνη διαμόρφωσης των προβλεπόμενων από την μελέτη του έργου υφάλων πρανών εκσκαφής ή υφάλων αναβαθμών, η δαπάνη ανέλκυσης και απόρριψης μεμονωμένων αντικειμένων οποιουδήποτε μεγέθους, βάρους και σύστασης (όπως π.χ. φυσικοί ογκόλιθοι, παλαιές αλυσίδες, άγκυρες, τεμάχια σκυροδέματος, εμπόδια οποιουδήποτε είδους, μεταλλικά τεμάχια ή εξαρτήματα κλπ.), που μπορούν να ανασυρθούν με τον χρησιμοποιούμενο στο έργο εξοπλισμό ή/και με πρόσθετο πλωτό γερανό 80 tοn ή/και με οποιοδήποτε χερσαίο μηχάνημα.

Η εκσκαφή, αποκόμιση, μεταφορά και απόρριψη σε εγκεκριμένο περιβαλλοντικά χώρο, βυθοκορημάτων πάσης φύσεως, που συσσωρεύονται κατά την εκτέλεση των βυθοκορήσεων σε οποιοδήποτε σημείο του εκσκαπτομένου πυθμένα και οφείλονται είτε στις κατασκευαστικές δραστηριότητες του Αναδόχου, είτε σε φυσικούς παράγοντες (θαλάσσιοι κυματισμοί, ρεύματα κλπ.) ή σε οποιαδήποτε άλλη αιτία, προ της οριστικής παραλαβής του συνόλου των προβλεπόμενων βυθοκορήσεων, δεν επιμετράται και δεν πληρώνεται ιδιαίτερα, νοείται δε ότι η πρόσθετη αυτή δαπάνη ελήφθη υπόψη από τον Ανάδοχο κατά την σύνταξη της προσφοράς του και περιλαμβάνεται ανηγμένη στις αντίστοιχες τιμές του.

Τιμή ανά κυβικό μέτρο εκσκαφής πυθμένα θαλάσσης (m3), μετρούμενο με λήψη αρχικών και τελικών διατομών.

**ΕΥΡΩ Ολογράφως: τρία**

**Αριθμητικώς: 3,00**

**Άρθρο Ν2** Εισκόμιη και Αποκόμιση Εξοπλισμού

Κωδικός Αναθεώρησης ΛΙΜ 1210

Στην τιμή μονάδας περιλαμβάνεται η εισκόμιση και η αποκόμιση (όσες φορές και αν χρειαστεί) όλου του αναγκαίου πλωτού ή χερσαίου εξοπλισμού για την εκτέλεση του έργου μαζί με τις σταλίες τους σε περίπτωση που λόγω καιρικών φαινομένων ή άλλων παραγόντων δεν μπορούν να εκτελεσθούν εργασίες με τα μηχανήματα αυτά.

Κατά Αποκοπή

**ΕΥΡΩ Ολογράφως: δύο χιλιάδες**

**Αριθμητικώς: 2.000,00**

**Ο Δ/ντης Τεχνικών Υπηρεσιών ΟΛΗ ΑΕ**

 **Σταύρος Λυριντζάκης**

 **Πολ. Μηχανικός**